
BIROULUI  PERMANENT
AL
CAMEREI  DEPUTAŢILOR



    	    Vă înaintăm, alăturat, raportul asupra proiectului de Lege pentru aprobarea Contractului cadru de finanţare dintre România şi Banca Europeană de Investiţii (România UE cofinanţare pentru transport 2014-2020), semnat la Luxemburg la 18 iulie 2017, trimis  spre dezbatere în fond cu adresa nr. PLx.27 din 19 februarie 2018, Camera Deputaţilor fiind Prima Camera sesizata. 
În raport cu obiectul şi conţinutul său, proiectul de Lege face parte din categoria legilor ordinare.





PREŞEDINTE,

Marius Constantin BUDAI

RAPORT

asupra proiectului de Lege pentru aprobarea Contractului cadru de finanţare dintre România şi Banca Europeană de Investiţii (România UE cofinanţare pentru transport 2014-2020), semnat la Luxemburg la 18 iulie 2017

    	       În conformitate cu prevederile art. 95 si 115 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond, in procedura de urgenta asupra proiectului de Lege pentru aprobarea Contractului cadru de finanţare dintre România şi Banca Europeană de Investiţii (România UE cofinanţare pentru transport 2014-2020), semnat la Luxemburg la 18 iulie 2017

     Conform prevederilor art. 75 din Constituţia României, republicată, şi ale art. 92 alin. (8) din Regulamentul Camerei Deputaţilor, republicat, Camera Deputaţilor este Prima Camera sesizata.

     Proiectul de Lege a fost avizat favorabil de către Consiliul Legislativ si de catre Comisia pentru transporturi si infrastructura.

              Proiectul de Lege supus dezbaterii are ca obiect de reglementare aprobarea Contractului cadru de finanţare dintre România şi Banca Europeană de Investiţii (România UE cofinanţare pentru transport 2014 - 2020), semnat la Luxemburg la 18 iulie 2017. Imprumutul contractat  se acordă pe o perioadă de până la 25 de ani, cu perioadă de graţie de până la 7 ani. Acesta se circumscrie prevederilor privind legislaţia în domeniul datoriei publice, fiind destinat finanţării deficitului bugetului de stat şi refinanţării datoriei publice guvernamentale, a cărui disponibilizare are la bază realizarea obiectivelor de investiţii cuprinse în axele prioritare 1 şi 2 din Programul Operaţional Infrastructură Mare. Ministerul Transporturilor va fi desemnat agenţie de implementare (Promotor), continuând să desfăşoare activităţile conferite de legislaţia relevantă privind implementarea Programului Operațional Infrastructură Mare 2014-2020.
 

    
     În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 06 martie 2018.

               Din totalul de 25 de membri ai Comisiei pentru buget, finanţe şi bănci şi-au înregistrat prezenţa la dezbateri 24 deputaţi.

La dezbaterea acestei proiect de Lege au fost prezenţi, în calitate de invitaţi, reprezentanţi ai Ministerului Finanţelor Publice.

                În urma examinării proiectului de Lege şi a opiniilor exprimate, deputaţii prezenţi la lucrări au hotărât, cu majoritate de voturi, să supună spre dezbatere şi adoptare plenului Camerei Deputaţilor proiectul de Lege pentru aprobarea Contractului cadru de finanţare dintre România şi Banca Europeană de Investiţii (România UE cofinanţare pentru transport 2014-2020), semnat la Luxemburg la 18 iulie 2017.

  În raport cu obiectul şi conţinutul său, proiectul de Lege face parte din categoria legilor ordinare. 


	PREŞEDINTE,

Marius Constantin BUDAI
	SECRETAR,

Marilen - Gabriel PIRTEA


   

Şef serviciu,
Giorgiana Ene
Consilier parlamentar,
 Radu Ciuperceanu














2


image1.jpeg




image2.jpeg
ROMANIA

1918-2018 | SARBATORIM IMPREUNA




